Diari Oficial de la Generalitat Valenciana


Sumari del DOGV 3372, del 13-11-1998 (1998/9737)

DECRET 182/1998, de 3 de novembre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1999.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/11/03/182/dof/vci/html**

### Dades del document

Número de DOGV
:   3372

Data del DOGV
:   13-11-1998

Secció del DOGV
:   I. DISPOSICIONS GENERALS

Número del document
:   1998/9737


Data del document
:   03-11-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

DECRET 182/1998, de 3 de novembre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1999. [1998/X9737]
  
El Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, va determinar en la disposició transitòria cinquena la vigència, fins al 12 de juny de 1995, de les normes sobre jornada i descansos contingudes en els articles 34 i 38 del dit cos legal.
  
A l'efecte, el Reial Decret 1.561/1995, de 21 de setembre, sobre jornades especials de treball (BOE de 26 de setembre de 1995), en la disposició derogatòria única, estableix la derogació expressa del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), sobre regulació de la jornada de treball, jornades especials i descansos, si bé se n'exceptua allò que s'ha disposat en els articles 45, 46 i 47 en matèria de festes laborals, per la qual cosa estes continuen sent el referent reglamentari d'aplicació de l'article 37.2 del Text Refós de la Llei de l'Estatut dels Treballadors.
  
L'article 45 del Reial Decret 2.001/1983, regula, de conformitat amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïts i no recuperables.
  
Al mateix temps, en virtut d'allò que s'ha establit en les disposicions invocades, pel que fa al significat i la rellevància que tenen a la Comunitat Valenciana i coincidint en diumenge el dia 15 d'agost, s'ha considerat procedent establir el dia 6 de gener com a festiu i, a més a més, els dies 5 d'abril i 9 d'octubre, per ser festivitat tradicional a la Comunitat Valenciana la primera data i celebrar-se el Dia de la Comunitat Valenciana en la segona. Es permet així el gaudi de les dotzes festes laborals en l'àmbit de la Comunitat Valenciana, a més de les dues festes laborals de caràcter local, per a la determinació de les quals caldrà ajustar-se a allò que s'ha disposat en l'article 46 del Reial Decret 2.001/1983, de 28 de juliol.
  
Sobre el calendari laboral que es recull en el present decret han sigut consultades les organitzacions sindicals i empresarials més representatives a la Comunitat Valenciana, el 4 de setembre de 1998.
  
En virtut d'això, a proposta del conseller d'Ocupació, Indústria i Comerç, i després de la deliberació prèvia del Govern Valencià, en la reunió del dia 3 de novembre de 1998,
  
DECRETE
  
Article únic
  
D'acord amb allò que s'ha previst en l'article 45 del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), declarat vigent en la disposició derogatòria única del Reial Decret 1.561/1995, de 21 de setembre, sobre jornades especials de treball, i de conformitat amb allò que s'ha establit en l'article 37.2 del Text Refós de la Llei de l'Estatut dels Treballadors (Reial Decret Legislatiu 1/1995, de 24 de març), es declaren dins de l'àmbit territorial de la Comunitat Valenciana, dies inhàbils a efectes laborals retribuïts i no recuperables, els coincidents amb les dates que a continuació s'indiquen.
  
1 de gener Any Nou
  
6 de gener Epifania
  
19 de març Sant Josep
  
2 d'abril Divendres Sant
  
5 d'abril Dilluns de Pasqua
  
1 de maig Festa del Treball
  
9 d'octubre Dia de la Comunitat Valenciana
  
12 d'octubre Festa Nacional d'Espanya
  
1 de novembre Tots Sants
  
6 de desembre Dia de la Constitució Espanyola
  
8 de desembre Immaculada Concepció
  
25 de desembre Nadal.
  
València, 3 de novembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI